

**ประกาศองค์การบริหารส่วนตำบลประจันตคาม**

**เรื่อง หลักเกณฑ์การบรรจุและแต่งตั้งบุคลากร**

**..............................................**

เพื่อให้การดำเนินงาน ด้านการบริหารงานบุคคลขององค์การบริหารส่วนตำบลเป็นไปด้วยความเรียบร้อย การบรรจุแต่งตั้งบุคคลทั่วไปเป็นพนักงานส่วนตำบลเป็นไปตามหลักเกณฑ์ประกาศดังต่อไปนี้

บุคคลทั่วไปที่จะได้รับการบรรจุแต่งตั้งเป็นพนักงานส่วนตำบล จะได้รับอัตราเงินเดือนและเงินเพิ่มค่าครองชีพชั่วคราว ดังนี้

1. สายงานประเภทวิชาการ จะได้รับอัตราเงินเดือนแรกบรรจุ ในแท่งวิชาการระดับปฏิบัติการ ขั้น 9.5 อัตรา 15,060 บาท
2. สายงานประเภททั่วไป จะได้รับอัตราเงินเดือนแรกบรรจุ ในแงทั่วไประดับปฏิบัติงาน ดังนี้

2.1 คุณวุฒิประกาศนียบัตรวิชาชีพ (ปวช.) หรือคุณวุฒิอื่นที่เทียบได้ในระดับเดียวกัน รับอัตราเงินเดือน ขั้น 3 อัตรา 9,440 บาท

2.2 คุณวุฒิประกาศนียบัตรวิชาชีพเทคนิค (ปวท.) หรือคุณวุฒิอื่นที่เทียบได้ในระดับเดียวกัน รับอัตราเงินเดือน ขั้น 7 อัตรา 10,880 บาท

2.3 คุณวุฒิประกาศนียบัตรวิชาชีพชั้นสูง (ปวส.) หรือคุณวุฒิอื่นเทียบได้หรือคุณวุฒิที่เทียบได้ไม่ต่ำกว่านี้ รับอัตราเงินเดือน ขั้น 9 อัตรา 11,510 บาท

- ประกาศคณะกรรมการพนักงานส่วนตำบลจังหวัดปราจีนบุรี เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล หมวด 5 การบรรจุและแต่งตั้ง การบรรจุบุคคลเข้ารับราชการเป็นพนักงานส่วนตำบลจะแต่งตั้งให้ดำรงตำแหน่งในองค์การบริหารส่วนตำบล ให้นายกองค์การบริหารส่วนตำบลเป็นผู้มีอำนาจสั่งบรรจุและแต่งตั้งโดยความเห็นชอบของคณะกรรมการพนักงานส่วนตำบล (ก.อบต.จังหวัด)

- ประกาศคณะกรรมการพนักงานส่วนตำบลจังหวัดปราจีนบุรี เรื่อง หลักเกณฑ์และวิธีการกำหนดอัตราเงินเดือนและจำนวนเงินที่ปรับที่เพิ่ม สำหรับคุณวุฒิที่ ก.พ. หรือคณะกรรมการกลางพนักงานส่วนตำบลรับรองว่าคุณวุฒินั้นเป็นคุณสมบัติเฉพาะตำแหน่งที่ได้รับแต่งตั้ง (ฉบับที่ 4) โดยอัตราเงินเดือนสำหรับคุณวุฒิที่ ก.จ. ก.ท. ก.อบต. หรือ ก.พ. รับรองเพื่อการบรรจุและแต่งตั้งเป็นข้าราชการหรือพนักงานส่วนท้องถิ่น (ใช้บังคับตั้งแต่ 1 มกราคม 2557)

ข้อ 12 ปริญญาตีที่มีหลักสูตรกำหนดการศึกษาไม่น้อยกว่า 4 ปี ต่อจากคุณวุฒิประกาศนียบัตรมัธยมศึกษาตอนปลายหรือเทียบเท่า หรือปริญญาที่มีหลักสูตรกำหนดเวลาศึกษาไม่น้อยกว่า 2 ปี ต่อจากวุฒิในข้อ 13 หรือข้อ 14 หรือเทียบเท่า รับอัตราเงินเดือน 15,060 บาท

ข้อ 13 ประกาศนียบัตรวิชาชีพชั้นสูง (ปวส.) หรืออนุปริญญาหรือประกาศนียบัตรของส่วนราชการต่าง ๆ ที่มีหลักสูตรกำหนดระยะเวลาไว้ไม่น้อยกว่า 3 ปี ต่อจากวุฒิประกาศนียบัตรมัธยมศึกษาตอนปลายหรือเทียบเท่า รับอัตราเงินเดือน 11,510 บาท

ข้อ 14 ประกาศนียบัตรวิชาชีพเทคนิค (ปวท.) ประกาศนียบัตรวิชาการศึกษาชั้นสูง (ป.กศ.สูง) และอนุปริญญาหรือประกาศนียบัตรวิชาชีพเทคนิค (ปวท.) ประกาศนียบัตรของส่วนราชการต่าง ๆ ที่มีหลักสูตรกำหนดระยะเวลาไว้ไม่น้อยกว่า 2 ปี ต่อจากวุฒิประกาศนียบัตรมัธยมศึกษาตอนปลายหรือไม่น้อยกว่า 4 ปี ต่อจากวุฒิมัธยมศึกษาตอนต้นหรือเทียบเท่า รับอัตราเงินเดือน 10,880 บาท

ข้อ 15 ประกาศนียบัตรวิชาชีพ (ปวช.) หรือ ประกาศนียบัตรที่มีหลักสูตรกำหนดระยะเวลาไม่น้อยกว่า 1 ปี ต่อจากวุฒิประกาศนียบัตรมัธยมศึกษาตอนปลาย หรือไม่น้อยกว่า 3 ปี ต่อจากมัธยมศึกษาตอนต้นหรือเทียบเท่า รับอัตราเงินเดือน 9,440 บาท

* หนังสือกรมส่งเสริมการปกครองท้องถิ่น ที่ มท 0809.3/ว 1 ลงวันที่ 4 มกราคม 2561 เรื่อง การบรรจุและแต่งตั้งผู้สอบแข่งขันได้

จึงประกาศให้ทราบโดยทั่วกัน

ประกาศ ณ วันที่ มกราคม พ.ศ. 2564

(นายนัฐพล เดชสุภา)

นายกองค์การบริหารส่วนตำบลประจันตคาม